Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 545

q) a Koordinációs Bizottsággal történt konzultációt követően és minden lehetséges takarékossági intézkedést megtéve elkészíti, és a Tanácshoz benyújtja az Egyesület kiadásait tartalmazó kétéves költségvetési tervezetet, amely figyelembe veszi a Meghatalmazottak Értekezlete által rögzített pénzügyi kereteket. Ez a tervezet egy összevont költségvetésből áll, amely költségalapú előirányzatokat tartalmaz a három szektor részére, és amely a főtitkár által kibocsátott költségvetési irányelvek szerint készült, és két változatot tartalmaz. Az egyik változat a hozzájárulási egység nulla növekedését tartja szem előtt, a másik verzió pedig a Meghatalmazottak Értekezlete által rögzített határértéknél alacsonyabb vagy azzal egyenlő növekedést vesz figyelembe, a tartalékszámla igénybevétele után. A költségvetési határozatot a Tanács általi jóváhagyás után tájékoztatás céljából minden Tagállam részére meg kell küldeni;

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes